Los borbones, una dinastía francesa centralista a costa fecha y poco edificante nun sen moral, nun pescanciaron un res de lo que yera'l tarrentoriu que llamamos España. La tradición austracista, heredada dempués pol carlismu, entendió meyor esa pluralidá étnica y cultural. Igual Pujol tinía razón  y la única solución pa nun francer tóo ye un modelu confederal nel que les naciones acepten al rei como símbolu común ya'l rei acepte que lo ye de munches naciones si quier siguir sentándose nel tronu de "les Españes". Nun se ta descubriendo la sopa d'ayu: la raina d'Inglaterra yelo también de Canadá o Australia. Un migayín de pragmatismu británicu nun-y vendría nada mal a la España eterna.